ਰੂਸ ਦੀ ਰਾਸ਼ਟਰੀ ਲਾਇਬ੍ਰੇਰੀ
ਰੂਸ ਦੀ ਨੈਸ਼ਨਲ ਲਾਇਬ੍ਰੇਰੀ (ਐਨ.ਐਲ.ਆਰ), ਸੇਂਟ ਪੀਟਰਸਬਰਗ ਵਿਚ ਸਥਿੱਤ (1795 ਤੋਂ 1917 ਤਕ ਇੰਪੀਰੀਅਲ ਪਬਲਿਕ ਲਾਇਬ੍ਰੇਰੀ ਵਜੋਂ ਜਾਣੀ ਗਈ; 1917 ਤੋਂ 1925 ਤਕ ਰੂਸੀ ਪਬਲਿਕ ਲਾਇਬ੍ਰੇਰੀ; 1925 ਤੋਂ 1992 ਤੱਕ ਸਟੇਟ ਪਬਲਿਕ ਲਾਇਬ੍ਰੇਰੀ), ਨਾ ਸਿਰਫ ਦੇਸ਼ ਦੀ ਸਭ ਤੋਂ ਪੁਰਾਣੀ ਪਬਲਿਕ ਲਾਇਬ੍ਰੇਰੀ, ਸਗੋਂ ਦੇਸ਼ ਦੀ ਪਹਿਲੀ ਰਾਸ਼ਟਰੀ ਲਾਇਬਰੇਰੀ ਵੀ ਹੈ। ਐਨ.ਐਲ.ਆਰ ਵਰਤਮਾਨ ਵਿੱਚ ਦੁਨੀਆ ਦੀਆਂ ਪ੍ਰਮੁੱਖ ਲਾਇਬ੍ਰੇਰੀਆਂ ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਇਹ ਰੂਸੀ ਫੈਡਰੇਸ਼ਨ ਵਿਚ ਦੂਜਾ ਸਭ ਤੋਂ ਅਮੀਰ ਲਾਇਬ੍ਰੇਰੀ ਸੰਗ੍ਰਿਹ ਹੈ, ਜੋ ਕੌਮੀ ਵਿਰਾਸਤ ਦਾ ਖਜਾਨਾ ਹੈ ਅਤੇ ਆਲ-ਰਸ਼ੀਅਨ ਇਨਫਰਮੇਸ਼ਨ, ਰਿਸਰਚ ਐਂਡ ਕਲਚਰਲ ਸੈਂਟਰ ਹੈ। ਇਸ ਦੇ ਇਤਿਹਾਸ ਦੇ ਦੌਰਾਨ, ਲਾਇਬ੍ਰੇਰੀ ਨੇ ਰਾਸ਼ਟਰੀ ਛਪਿਆ ਹੋਇਆ ਆਊਟਪੁੱਟ ਦੀ ਵਿਆਪਕ ਪ੍ਰਾਪਤੀ ਦਾ ਟੀਚਾ ਰੱਖਿਆ ਹੈ ਅਤੇ ਇਸ ਨੇ ਆਪਣੇ ਸੰਗ੍ਰਿਹਾਂ ਨੂੰ ਮੁਫ਼ਤ ਪਹੁੰਚ ਪ੍ਰਦਾਨ ਕੀਤੀ ਹੈ। ਇਹ ਲਾਇਬ੍ਰੇਰੀ ਦੀ ਮਾਸਕੋ ਵਿਚ ਸਥਿਤ ਰੂਸੀ ਸਟੇਟ ਲਾਇਬ੍ਰੇਰੀ ਨਾਲ ਉਲਝਣ ਨਹੀਂ ਹੋਣੀ ਚਾਹੀਦੀ।